ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राष्ट्रीय आरोग्य प्राधिकरणाकडून आयुष्मान भारत पीएम- जनऔषधी योजनेच्या आरोग्य लाभ पॅकेजमध्ये सुधारणा
नवी दिल्ली, 5 ऑक्टोबर 2021
आयुष्मान भारत प्रधानमंत्री जनआरोग्य योजना  या योजनेची अंमलबजावणी करणारी सर्वोच्च संस्था असलेल्या राष्ट्रीय आरोग्य प्राधिकरणाने  प्रधानमंत्री जनआरोग्य योजनेंतर्गत दिल्या जाणाऱ्या आरोग्य लाभ पॅकेजमध्ये सुधारणा केल्या आहेत.
या सुधारित आरोग्य लाभ पॅकेज  मध्ये काही आरोग्य पॅकेजच्या दरांमध्ये 20 टक्क्यांवरून 400 टक्क्यांपर्यंत वाढ करण्यात आली आहे. सुमारे 400 प्रक्रिया दरांमध्ये सुधारणा करण्यात आली असून काळी बुरशी या आजाराशी संबंधित एका नव्या अतिरिक्त वैद्यकीय व्यवस्थापन पॅकेजचा त्यात समावेश करण्यात आला आहे. एचबीपी 2.2 ची सुरुवात नोव्हेंबर 2021 मध्ये करण्यात येईल.
केंद्रीय आरोग्य आणि कुटुंब कल्याणमंत्री मनसुख मांडवीया यांनी या सुधारणांबद्दल आनंद व्यक्त केला आहे. एचबीपी 2.2 च्या सुधारित आवृत्तीमुळे या योजनेच्या पॅनेलमधील रुग्णालयांना आयुष्मान भारत प्रधानमंत्री जनऔषधी योजनेच्या लाभार्थ्यांना अधिक चांगल्या सेवा पुरवण्यासाठी बळकटी मिळेल, असे त्यांनी सांगितले. ऑन्कोलॉजीसाठी सुधारित पॅकेजमुळे देशभरातील कर्करुग्णांना अधिक फायदे मिळतील, अशी अपेक्षा मांडवीया यांनी व्यक्त केली. काळी बुरशी आजाराशी संबंधित नव्या अतिरिक्त पॅकेजमुळे या रुग्णांना खूप मोठा दिलासा मिळेल. अधिक तर्कसंगत आरोग्य लाभ पॅकेजमुळे खाजगी रुग्णालयांमध्ये ही योजना चांगल्या प्रकारे राबवता येईल आणि रुग्णांच्या उपचारांवरील अतिरिक्त खर्चामध्ये कपात व्हायला मदत मिळेल, असे त्यांनी सांगितले.
एनएचएने खालील श्रेणींसाठी दरांमध्ये सुधारणा केली आहे :
- रेडीएशन ऑन्कॉलॉजी प्रक्रिया,
- डेंग्यू, ऍक्युट फेब्राईल आजार इ. सारख्या वैद्यकीय व्यवस्थापन प्रक्रिया.,
- काळ्या बुरशीवरील उपचारांसाठी सर्जिकल पॅकेज,
- उजवी/डावी हृदय कॅथेटरायजेशन प्रक्रिया, पीडीए क्लोजर, आर्थ्रोडेसिस, कोलेसिस्टेक्टॉमी, ऍपेन्डीसेक्टोमी इत्यादी.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 237
कायदा आणि न्याय मंत्रालय
न्यायाधीशांची नियुक्ती
भारतीय संविधानातील कलम 217 च्या उपकलम  द्वारे प्रदत्त अधिकारांचा उपयोग करून, राष्ट्रपतींनी सरन्यायाधीशांशी सल्लामसलत केल्यानंतर, दिनांक 03.03.2023 च्या अधिसूचनेद्वारे, खालील 20 अतिरिक्त न्यायाधीशांची उच्च न्यायालयांमधील कायमस्वरूपी न्यायाधीश म्हणून नियुक्ती केली आहे.
त्यानुसार मुंबई  उच्च न्यायालयातील अतिरिक्त न्यायाधीशांची कायम स्वरूपी न्यायाधीश म्हणून राजेश नारायणदास लड्ढा,संजय गणपतराव मेहरे, गोविंद आनंद सानप, शिवकुमार गणपतराव दिगे यांची नियुक्ती करण्यात आली आहे.
|
|
Sl.
No.
|
|
Name of the Addl. Judges

|
|
Details
|
|
-
|
|
Chandra Kumar Rai, Addl. Judge
|
|
Appointed as Judges of Allahabad High Court.
|
|
-
|
|
KrishanPahal, Addl. Judge
|
|
-
|
|
Sameer Jain, Addl. Judge
|
|
-
|
|
Ashutosh Srivastava, Addl. Judge
|
|
-
|
|
SubhashVidyarthi, Addl. Judge
|
|
-
|
|
Brij Raj Singh, Addl. Judge
|
|
-
|
|
Shree Prakash Singh, Addl. Judge
|
|
-
|
|
VikasBudhwar, Addl. Judge
|
|
-
|
|
Om Prakash Tripathi, Addl. Judge
|
|
-
|
|
Vikram D. Chauhan, Addl. Judge
|
|
-
|
|
Rajesh NarayandasLaddha, Addl. Judge
|
|
Appointed as Judges of Bombay High Court.
|
|
-
|
|
Sanjay GanpatraoMehare, Addl. Judge
|
|
-
|
|
Govinda Ananda Sanap, Addl. Judge
|
|
-
|
|
ShivkumarGanpatraoDige, Addl. Judge
|
|
-
|
|
Amit Sharma, Addl. Judge
|
|
Appointed as a Judge of Delhi High Court.
|
|
-
|
|
Smt. SundaramSrimathy,Addl. Judge
|
|
Appointed as Judges of Madras High Court.
|
|
-
|
|
D. BharathaChakravarthy,Addl. Judge
|
|
-
|
|
R. Vijayakumar,Addl. Judge
|
|
-
|
|
Mohammed Shaffiq, Addl. Judge
|
|
-
|
|
J. Sathya Narayana Prasad,Addl. Judge
संरक्षण मंत्रालय
अॅडमिरल आर हरी कुमार, पीव्हीएसएम, एव्हीएसएम, व्हीएसएम, एडीसी यांनी भारतीय नौदलाचे 25 वे नौदल प्रमुख म्हणून पदभार स्वीकारला
नवी दिल्ली, 30 नोव्हेंबर 2021
अॅडमिरल आर हरी कुमार, पीव्हीएसएम, एव्हीएसएम, व्हीएसएम, एडीसी यांनी 30 नोव्हेंबर 2021 रोजी 25 वे नौदल प्रमुख म्हणून पदभार स्वीकारला. त्यांच्याआधीचे नौदल प्रमुख अॅडमिरल करमबीर सिंग, पीव्हीएसएम, एव्हीएसएम, एडीसी हे नौदलात चाळीस वर्षांपेक्षा जास्त काळ उत्कृष्ट कामगिरी बजावून सेवानिवृत्त होत आहेत.
ऍडमिरल आर हरी कुमार हे खडकवासला येथील प्रतिष्ठित राष्ट्रीय संरक्षण प्रबोधिनीचे माजी विद्यार्थी आहेत. ते 1 जानेवारी 1983 रोजी भारतीय नौदलात रुजू झाले. त्यांच्या 38 वर्षांच्या कारकिर्दीत त्यांनी तटरक्षक जहाज C-01, आयएन निशंक, कोरा, रणवीर आणि आयएनएस विराट या विमानवाहू जहाजाचे नेतृत्व केले आहे. तोफखाना व्यवस्थापन तज्ञ म्हणून त्यांनी अनेक महत्त्वाच्या पदांवर काम केले आहे, ज्यात वेस्टर्न फ्लीटचे फ्लीट ऑपरेशन्स ऑफिसर आणि तोफखान्याचे फ्लीट अधिकारी, आयएनएस विपुलचे कार्यकारी अधिकारी आयएनएस रणजीतचे तोफखाना अधिकारी ,आयएनएस कुठार आणि आयएनएस रणवीरचे कमिशनिंग क्रूचे कमिशनिंग तोफखाना अधिकारी यांचा समावेश आहे. इतर नियुक्त्यांमध्ये पश्चिम नौदल मुख्यालयाचे तोफखाना अधिकारी, सेशेल्स सरकारचे नौदल सल्लागार, मोगादिशू येथे सोमालिया मधील संयुक्त राष्ट्र मोहीम  आणि आयएनएस द्रोणाचार्यचे प्रशिक्षण कमांडर यांचा समावेश आहे. फ्लॅग ऑफिसर म्हणून त्यांनी गोवा येथील नेव्हल वॉर कॉलेजचे कमांडंट, फ्लॅग ऑफिसर सी ट्रेनिंग , फ्लॅग ऑफिसर कमांडिंग वेस्टर्न फ्लीट , चीफ ऑफ स्टाफ, वेस्टर्न नेव्हल कमांड, नौदल मुख्यालयात कंट्रोलर पर्सोनेल सर्व्हिसेस आणि चीफ ऑफ पर्सनल म्हणून काम केले आहे. त्यांनी चीफ ऑफ डिफेन्स स्टाफ  आणि डिपार्टमेंट ऑफ मिलिटरी अफेअर्स  यांच्या स्थापनेदरम्यान महत्वपूर्ण टप्प्यावर चेअरमन चीफ्स ऑफ स्टाफ कमिटी  चे चीफ ऑफ इंटिग्रेटेड डिफेन्स स्टाफ म्हणूनही काम केले आहे.
30 नोव्हेंबर 2021 रोजी नौदल प्रमुख म्हणून पदभार स्वीकारण्यापूर्वी ते मुंबई येथे पश्चिम नौदल कमांडचे फ्लॅग ऑफिसर कमांडिंग-इन-चीफ होते.
M.Iyengar/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
कृषी मंत्रालय
आयसीएआर-सीसीएआरआय येथे पर्यावरण व्यवस्थेतील सेवांच्या विश्लेषणावर आधारित लघु अभ्यासक्रम
गोवा, 23 फेब्रुवारी 2022
"वैविध्यपूर्ण नारळ आणि सुपारी बागांमध्ये परिसंस्था सेवा विश्लेषण" या विषयावरील आयसीएआरचा लघु अभ्यासक्रम गोवा स्थित आयसीएआर-केंद्रीय तटीय कृषी संशोधन संस्था, येथे 21 फेब्रुवारी रोजी आभासी आणि प्रत्यक्ष स्वरूपात सुरू करण्यात आला. आयसीएआर-सीसीएआरआयचे संचालक डॉ. परवीन कुमार यांनी उद्घाटनपर भाषणात किनारपट्टीवरील कृषी परिसंस्थेमध्ये, विशेषतः नारळ आणि सुपारी बागांमधील परिसंस्था सेवांचे विश्लेषण आणि उत्पादकता आणि शाश्वत सुधारणा यावर भर दिला. तसेच त्यासाठी सहकार्यात्मक संशोधन कार्याचा विस्तार करण्याची गरज व्यक्त केली. त्यांनी किनारपट्टी भागातील शेतीबाबत उपस्थितांना विस्तृत मार्गदर्शन केले.
5 विविध राज्यांमधील आयसीएआर संस्था, राज्य कृषी/बागायती विद्यापीठे, अभिमत विद्यापीठ आणि कृषी विज्ञान केंद्रांमधून 13 प्रत्यक्ष उपस्थितीद्वारे आणि 13 ऑनलाइन माध्यमातून प्रशिक्षण कार्यक्रमात सहभागी झाले आहेत.
प्रधान शास्त्रज्ञ  आणि अभ्यासक्रम संचालक डॉ व्ही अरुणाचलम यांनी अभ्यासक्रम आणि उद्दिष्टांची माहिती दिली. कृषी वैज्ञानिक डॉ व्ही परमेश, आणि अभ्यासक्रम समन्वयक यांनी सहभागी विद्यार्थी आणि आयोजकांचे स्वागत केले. वैज्ञानिक  आणि अभ्यासक्रम समन्वयक डॉ. उथप्पा ए.आर यांनी आभार मानले.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
शिक्षण मंत्रालय
आयआयटी रोपारने ‘अंबीटॅग’ हा शीत साखळी व्यवस्थापनासाठी भारताचा पहिला स्वदेशी तापमान डाटा लॉगर केला विकसित
लस,रक्त आणि अवयव तसेच अन्न, दुध यासारख्या नाशवंत वस्तूंच्या सुरक्षित वाहतुकीसाठी देशाचे अशा प्रकारचे पहिले माहिती तंत्रज्ञान उपकरण
‘आत्मनिर्भर भारत’ अभियानाच्या दिशेने पाऊल
नवी दिल्ली, 31 मे 2021
पंजाबमधल्या आयआयटी अर्थात भारतीय तंत्र संस्था,रोपारने नाशिवंत उत्पादने, लस, रक्त आणि अवयव यांची ने-आण करताना प्रत्यक्ष तिथल्या तापमानाची नोंद करणारे अशा प्रकारचे पहिले माहिती तंत्रज्ञान उपकरण AmbiTag, ‘अंबीटॅग’ विकसित केले आहे. नोंद केलेल्या या तापमानामुळे, जगभरातून कोणत्याही ठिकाणाहुन आणलेली ती विशिष्ट वस्तू वापरण्यासाठी योग्य आहे की तापमानातल्या फरकामुळे खराब झाली आहे हे समजण्यासाठी मदत होणार आहे. कोविड-19 लसीसह रक्त आणि अवयव यांच्या वाहतुकीच्या दृष्टीने ही माहिती अतिशय महत्वाची आहे.
युएसबी उपकरण म्हणून विकसित करण्यात आलेले अंबीटॅग एकदा चार्ज केल्यानंतर आपल्या लगतच्या भोवतालाचे उणे 40 ते + 80 डिग्री पर्यंतच्या तापमानाची 90 दिवस नोंद करते. आंतरराष्ट्रीय बाजारात उपलब्ध असलेली अशा प्रकारची उपकरणे 30-60 दिवसांच्या डाटाची नोंद करतात अशी माहिती अवध  प्रकल्प समन्वयक डॉ सुमन कुमार यांनी दिली. आधीच सेट करून ठेवलेल्या तापमानापेक्षा जास्त तापमान झाल्यास हे उपकरण त्याबाबत इशाराही देते. कोणत्याही संगणकाशी युएसबी जोडून, नोंद केलेला डाटा प्राप्त करता येतो.तंत्रज्ञान नवोन्मेश केंद्र- अवध आणि त्याचे स्टार्ट अप स्क्रच नेस्ट यांनी हे उपकरण विकसित केले आहे. अवध हा भारत सरकारचा प्रकल्प आहे. या उपकरणाला ISO 13485:2016, EN 12830:2018, CE & ROHS प्रमाणपत्र प्राप्त झाल्याची माहिती कुमार यांनी दिली आहे.
भारतात आतापर्यंत अशा प्रकारची उपकरणे सिंगापूर,हॉंगकॉंग, आयर्लंडआणि चीन मधून आयात करण्यात येत आहेत.
अंबीटॅगच्या मोठ्या प्रमाणात उत्पादनासाठी आयआयटी रोपार नवोन्मेश केंद्र सज्ज होत असल्याची माहिती अवध प्रकल्प संचालक प्राध्यापक पुष्पेंद्र पी सिंह यांनी दिली आहे., उत्पादन सुविधेपासून ते देशातल्या दूर दूरच्या लसीकरण केंद्रापर्यंत कोविड लस वाहतूकीशी संलग्न असणाऱ्या सर्व कंपन्यांना 400 रुपये या उत्पादन किमतीत हे उपकरण उपलब्ध करून देण्यात येईल. हे उपकरण म्हणजे या महामारी विरोधातल्या लढ्यात आणि आत्मनिर्भर भारत अभियानात छोटे योगदान असल्याची भावना त्यांनी व्यक्त केली.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
राष्ट्रपती कार्यालय
गणेश चतुर्थी निमित्त राष्ट्रपतींच्या शुभेच्छा
नवी दिल्ली, 1 सप्टेंबर 2019
भारताचे राष्ट्रपती श्री राम नाथ कोविंद यांनी गणेश चतुर्थी निमित्तच्या शुभेच्छा संदेशात म्हटले आहे की, "गणेश चतुर्थीच्या पवित्र प्रसंगी मी देशातील आणि परदेशातील सर्व नागरिकांप्रति सदिच्छा व्यक्त करतो.
गणरायाच्या जन्मानिमित्त गणेश चतुर्थी हा सण साजरा केला जातो. गणपती हे विद्या, ज्ञान आणि समृद्धी अशा जीवनमूल्यांचे प्रतीक आहे. राष्ट्रीय विकास आणि समाजातील सर्व वर्गांचे कल्याण साध्य करण्यासाठी आपण ही जीवनमूल्ये आत्मसात केली पाहिजेत. आपण सर्व मिळून हा सण पारंपारिक उत्साहात आणि आनंदात साजरा करू या."
D.Wankhade/M.Pange/D.Rane
(Visitor Counter : 129
पंतप्रधान कार्यालय
हवामानविषयक शिखर परिषद 
अमेरिकेचे अध्यक्ष जोसेफ आर. बायडेन यांनी दिलेल्या निमंत्रणावरून पंतप्रधान नरेंद्र मोदी 22-23 एप्रिल 2021 रोजी होणाऱ्या हवामान विषयावरील नेत्यांच्या व्हर्चुअल शिखर परिषदेत सहभागी होतील. पंतप्रधान 22 एप्रिल 2021 रोजी सायंकाळी 5.30 ते 7.30 दरम्यान होणाऱ्या पहिल्या सत्रात “Our Collective Sprint to 2030” यावर आपले विचार मांडतील.
या शिखर परिषदेत जगातील सुमारे 40 अन्य नेते सहभागी होत आहेत. मेजर इकॉनॉमीज फोरमचे सदस्य असलेल्या देशांचे आणि हवामान बदलाचा धोका असलेल्या देशांचे ते प्रतिनिधित्व करतील . हवामानातील बदल, हवामानसंबंधी उपाययोजनांत वाढ, कार्बन उत्सर्जन कमी करण्यासाठी अर्थसहाय्य जमवणे, निसर्ग आधारित उपाय, हवामान सुरक्षा तसेच स्वच्छ उर्जेसाठी नाविन्यपूर्ण तंत्रज्ञान यावर नेते आपली मते व्यक्त करतील.
राष्ट्रीय परिस्थिती आणि शाश्वत विकासाच्या प्राथमिकतांचा आदर करतांना सर्वसमावेशक आणि लवचिक आर्थिक विकासाशी हवामान कृतीची जग कशी सांगड घालू शकेल यावरही नेते चर्चा करतील.
नोव्हेंबर 2021 मध्ये होणाऱ्या सीओपी 26 च्या अनुषंगाने हवामानविषयक समस्यांवर लक्ष केंद्रित करण्यासाठी आयोजित केलेल्या जागतिक बैठकांच्या मालिकेचा ही शिखर परिषद एक भाग आहे.
सर्व सत्रे थेट प्रक्षेपित केली जातील आणि माध्यमे व लोकांसाठी खुली असतील.
अर्थ मंत्रालय
रिझर्व्ह बँकेचे द्वैमासिक पत धोरण
नवी दिल्ली, 5 ऑक्टोबर 2018
वित्तीय धोरण समितीने द्वैमासिक धोरणात लिक्विडिटी ॲडजेस्टमेंट फॅसिलिटी  अंतर्गत रेपो रेट मध्ये कोणताही बदल न करता साडे सहा टक्के कायम ठेवण्याचा निर्णय घेतला आहे.
2018-19 या वर्षासाठी सकल राष्ट्रीय उत्पादन विकासाचा अंदाजित दर 7.4 टक्के हाच कायम ठेवण्यात आला आहे. 2018-19 आणि 2019-20 च्या पहिल्या तिमाहीसाठी चलनवाढीच्या ऑगस्टमध्ये वर्तवण्यात आलेल्या अंदाजित दरात सुधारणा करुन तो कमी करण्यात आला आहे.
M.Chopade/N.Chitale/P.Malandkar
(Visitor Counter : 79
संरक्षण मंत्रालय
भारत आता दुर्बळ राहिलेला नाही, आम्ही शांततेवर विश्वास ठेवतो, मात्र कुणी आगळीक केल्यास चोख प्रत्युत्तर देऊ : हरियाणा इथे संरक्षण मंत्री राजनाथ सिंह यांचे प्रतिपादन
भारताकडे वक्र दृष्टीने बघणाऱ्या कुणालाही चोख प्रत्युत्तर देण्यासाठी आपली सशस्त्र दले पूर्णपणे सुसज्ज आहेत अशा शब्दात, संरक्षण मंत्री राजनाथ सिंह यांनी राष्ट्राला आश्वस्त केले आहे. हरयाणात झज्जर इथे आज 13 नोव्हेंबर 2022 रोजी एका कार्यक्रमाला संबोधित करताना संरक्षण मंत्र्यांनी सांगितले की राष्ट्रीय हितांचे रक्षण करण्याकडे, पंतप्रधान नरेंद्र मोदी यांच्या नेतृत्वाखालील सरकारचे लक्ष पूर्णपणे केंद्रीत आहे आणि भविष्यातील आव्हानांपासून देशाचे संरक्षण करण्यासाठी लष्कराला अत्याधुनिक आणि स्वदेशी बनावटीच्या शस्त्रांनी/उपकरणांनी शस्त्रसज्ज केले जात आहे.
भारत आता दुर्बळ देश राहिलेला नाही; आम्हाला शांतता हवी आहे, मात्र कुणी आम्हाला उपद्रव दिला तर आम्ही चोख प्रत्युत्तर देऊ, आपल्या सैनिकांनी हे वारंवार सिद्ध करुन दाखवले आहे. 2016 चा लक्ष्यभेदी हल्ला , 2019 चा बालाकोट हवाई हल्ला आणि गलवान खोऱ्यात आपल्या सैनिकांनी गाजवलेले शौर्य हे आपल्या पराक्रमाचा आणि सज्जतेचा सज्जड पुरावा आहेत,” असे राजनाथ सिंह म्हणाले.
वसाहतवादी मानसिकतेपासून मुक्त होण्यासाठी शासनाने अनेक उपक्रम हाती घेतले आहेत, असेही संरक्षण मंत्र्यांनी सांगितले.
झज्जर इथे आज झालेल्या या कार्यक्रमात, संरक्षण मंत्र्यांच्या हस्ते महान लढवय्या राजा पृथ्वीराज चौहान यांच्या पुतळ्याचे अनावरण झाले. पृथ्वीराज चौहान हे एक महान शासक होते, त्यांनी केवळ मोठ्या प्रदेशावर राज्यच केले असे नाही तर ते शौर्य, न्याय आणि लोककल्याणाचे प्रतीक देखील होते, अशा शब्दात राजनाथ सिंह यांनी पृथ्वीराज चौहान यांचा गौरव केला.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 219.58 cr Total Vaccine doses  have been administered so far under Nationwide Vaccination Drive
- 1,22,555 doses administered in last 24 hours
- India's Active caseload currently stands at 20,821
- Active cases stand at 0.05%
- Recovery Rate currently at 98.77%
- 1,892 recoveries in the last 24 hours increases Total Recoveries to 4,40,97,072
- 1,112 new cases recorded in the last 24 hours
- Daily positivity rate 
- Weekly Positivity Rate 
- 90.04 cr Total Tests conducted so far; 1,44,491 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 27 ऑक्टोबर 2022
आरोग्य मंत्रालयाची कोविड-19 घडामोडींवरील माहिती
भारतात कोविड-19 प्रतिबंधात्मक लसीकरण झालेल्यांच्या संख्येने आज सकाळी 7 वाजेपर्यंत 219.58 कोटींचा आकडा  ओलांडला.
12 ते 14 वर्षे वयोगटाच्या कोविड-19 प्रतिबंधात्मक लसीकरणाला 16 मार्च 2022 पासून देशात सुरुवात झाली. तेव्हापासून आजतागायत, 4.12 कोटींपेक्षा जास्त  किशोरवयीन मुलांना लसीची पहिली मात्रा देऊन झाली आहे. तसेच, 18 ते 59 वर्षे वयोगटातील नागरिकांना खबरदारीची मात्रा देण्यास 10 एप्रिल 2022 पासून सुरुवात करण्यात आली.
भारतात सध्या कोविड-19 बाधितांची संख्या 20,821 आहे. हे प्रमाण देशातील एकूण कोविड-19 बाधितांच्या संख्येच्या 0.05% इतके आहे.
देशात रूग्ण बरे होण्याचा दर आता 98.77% इतका आहे. गेल्या 24 तासांत 1,892 रूग्ण बरे झाले आहेत. साथ सुरू झाल्यापासून आजवर बरे झालेल्या रुग्णांची संख्या आता 4,40,97,072 इतकी आहे.
गेल्या 24 तासांत देशात 1,112 नवे कोविड-19 बाधितांची नोंद झाली.
गेल्या 24 तासांत कोविड-19 च्या एकूण 1,44,491 चाचण्या करण्यात आल्या. भारतात आजवर 90.04 कोटींपेक्षा जास्त  चाचण्या करण्यात आल्या आहेत.
देशातील साप्ताहिक पॉझिटिव्हिटी दर आता 1.06% इतका असून दैनंदिन पॉझिटिव्हिटी दर 0.77% इतका आहे.
महत्त्वाचे ट्विट्सS.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
राष्ट्रपती कार्यालय
राष्ट्रपतीनी डॉ. झाकीर हुसेन यांच्या जयंतीनिमित्त त्यांना आदरांजली वाहिली
नवी दिल्ली, 8 फेब्रुवारी 2020
राष्ट्रपती राम नाथ कोविंद यांनी आज  राष्ट्रपती भवनात देशाचे माजी राष्ट्रपती डॉ. झाकिर हुसेन यांच्या जयंतीनिमित्त त्यांना आदरांजली वाहिली. राष्ट्रपती भवनात डॉक्टर झाकीर हुसेन यांच्या प्रतिमेला त्यांनी पुष्पांजली अर्पण केली.
D.Wankhede/S.Kane/D.Rane
(Visitor Counter : 46
पंतप्रधान कार्यालय
गुजरातमधील नवसारी इथे रस्ते अपघातात झालेल्या जीवितहानीमुळे पंतप्रधान शोकग्रस्त
अपघातग्रस्तांना पीएमएनआरएफमधून सानुग्रह मदत जाहीर
गुजरातेतील नवसारी इथे रस्ते अपघातात झालेल्या जीवितहानीबद्दल पंतप्रधान नरेंद्र मोदी यांनी तीव्र शोक व्यक्त केला आहे. मोदी यांनी ‘प्रधान मंत्री राष्ट्रीय मदत निधी’-  –तून अपघातग्रस्तांना सानुग्रह मदत देण्याचे जाहीर केले आहे.
नवसारी इथे रस्ते अपघातात झालेल्या जीवितहानीमुळे शोकग्रस्त असल्याचे सांगून पंतप्रधानांनी आपण मृतांच्या कुटुंबांच्या दुःखात सामील आहोत असे ट्विटर संदेशात म्हटले आहे. तसेच, जखमींच्या प्रकृतीत वेगाने सुधारणा होईल, अशी आशा त्यांनी व्यक्त केली आहे. मृतांच्या कुटुंबाला प्रत्येकी दोन लाख रुपये आणि जखमींना प्रत्येकी 50,000 रुपयांची मदत ‘पीएमएनआरएफ’मधून दिली जाईल, असे पंतप्रधानांनी सांगितले.
पंतप्रधानांचा ट्वीट संदेश पुढीलप्रमाणे,
युवा व्यवहार आणि क्रीडा मंत्रालय
युवा व्यवहार आणि क्रीडा मंत्रालयाकडून राष्ट्रीय क्रीडा पुरस्कार 2022 च्या अंतिम मुदतीत वाढ
प्रवेशिका स्वीकारण्याची अंतिम तारीख आता 20 सप्टेंबर 2022 ऐवजी 27 सप्टेंबर 2022 पर्यंत वाढवली
नवी दिल्ली, 19 सप्टेंबर 2022
युवा व्यवहार आणि क्रीडा मंत्रालयाने मेजर ध्यानचंद खेलरत्न पुरस्कार, अर्जुन पुरस्कार, द्रोणाचार्य पुरस्कार, ध्यानचंद पुरस्कार, राष्ट्रीय खेल प्रोत्साहन पुरस्कार  आणि मौलाना अबुल कलाम आझाद  करंडक या यंदाच्या राष्ट्रीय क्रीडा पुरस्कारांसाठी 27 ऑगस्ट 2022 रोजी प्रवेशिका मागवल्या होत्या. याबाबतची अधिसूचना मंत्रालयाच्या www.yas.nic.in. या संकेतस्थळावर उपलब्ध आहे.
प्रवेशिका स्वीकारण्याची अंतिम तारीख आता 20 सप्टेंबर 2022 ऐवजी 27 सप्टेंबर 2022  करण्यात आली आहे. पुरस्कारासाठी पात्र खेळाडू/प्रशिक्षक/संस्था/विद्यापीठांकडून प्रवेशिका मागविण्यात येत आहेत. त्यांनी dbtyas-sports.gov.in या समर्पित पोर्टलवर ऑनलाइन प्रवेशिका पाठवणे आवश्यक आहे. भारतीय ऑलिम्पिक असोसिएशन / भारतीय क्रीडा प्राधिकरण / मान्यताप्राप्त राष्ट्रीय क्रीडा महासंघ / क्रीडा प्रोत्साहन मंडळे / राज्य आणि केंद्रशासित प्रदेश सरकारे इत्यादींना देखील त्यानुसार सूचित करण्यात आले आहे. 27 सप्टेंबर 2022 नंतर प्राप्त झालेल्या प्रवेशिका ग्राह्य धरल्या जाणार नाहीत.R.Aghor/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
माहिती आणि प्रसारण मंत्रालय
प्रकाशन विभाग लवकरच ‘गीत रामायणा’ची हिंदी आवृत्ती प्रसिद्ध करणार
नवी दिल्ली, 24 जून 2019
‘गीत रामायणा’ची दत्त प्रसाद जोगकृत हिंदी पुस्तक आवृत्ती प्रकाशन विभाग लवकरच प्रसिद्ध करणार आहे. आज झालेल्या बैठकीत केंद्रीय मंत्री प्रकाश जावडेकर यांनी हा निर्णय घेतला. यासंदर्भात आयुष मंत्री  श्रीपाद नाईक, महाराष्ट्राचे मुख्यमंत्री देवेंद्र फडणवीस, गोव्याचे मुख्यमंत्री प्रमोद सावंत, गोव्याचे सांस्कृतिक मंत्री गोविंद गावडे यांना यासंदर्भात जावडेकर यांनी पत्र लिहून कळवले आहे.
गीत रामायण:-
ग.दि.माडगूळकर लिखित आणि सुधीर फडके यांनी संगीतबद्ध केलेल्या गीतरामायणाने इतिहास घडवला होता. 1955-56 या वर्षात पुणे आकाशवाणी वरुन गीतरामायणाचे प्रसारण करण्यात आले होते.
B.Gokhale/S.Kakade/D.Rane
(Visitor Counter : 151
पोलाद मंत्रालय
वाहनउद्योग आणि पोलाद क्षेत्रातील हितसंबंधी व्यक्तींशी केंद्रीय मंत्री धर्मेंद्र प्रधान यांची चर्चा
केंद्रीय पोलाद आणि पेट्रोलियम मंत्री धर्मेंद्र प्रधान यांनी आज वाहन उद्योग आणि पोलाद उद्योगातील हितसंबंधी व्यक्तींशी चर्चा केली. या संदर्भात केलेल्या ट्वीटमध्ये त्यांनी सांगितले की, देशातील वाहनउद्योग क्षेत्राला पोलाद या मुख्य कच्चा माल पुरवणाऱ्या पोलाद उद्योगांचे मोठे योगदान आहे.” विविध क्षेत्रात सुरु असलेल्या सुधारणांमुळे, वाहनउद्योग आणि पोलाद क्षेत्राला चालना मिळेल.
ते पुढे म्हणाले की, देशाच्या भविष्यातील गरजा पूर्ण करण्यासाठी पोलाद क्षेत्र पूर्णपणे सज्ज आहे. यातून 'मेक इन इंडिया' ला बळ मिळेल आणि देशात मोठ्या प्रमाणावर रोजगारनिर्मिती होईल. त्याशिवाय, या बैठकीत, वाहन उद्योगाला स्थानिक पातळीवर पोलाद पुरवठा करण्यासाठी आणि गुणवत्ता वाढीविषयी देखील चर्चा झाली, असे त्यांनी सांगितले.
भारतीय पोलाद उद्योग, ही विविधांगी आणि गतिमान व्यवस्था असून, त्यातील मूल्यसाखळीत अनेक हितसंबंधीयांचा समावेश होतो. सबंधित प्रत्येक घटकाकडून, त्यांच्या अनुभवांच्या आधारावर काही महत्वाचे मुद्दे मांडले जातात, ज्याचा उपयोग, या क्षेत्राचे कार्यान्वयन अधिक प्रभावी होण्यासाठी करण्यात येतो.
पंतप्रधान कार्यालय
पंतप्रधानांनी तेजस्विन शंकर याचे उंच उडीमध्ये भारताचे पहिले पदक जिंकल्याबद्दल केले अभिनंदन
बर्मिंगहॅम येथे सुरू असलेल्या राष्ट्रकूल स्पर्धेत तेजस्विन शंकरने उंच उडी या क्रीडाप्रकारात भारताचे पहिले पदक जिंकल्याबद्द्ल पंतप्रधान नरेंद्र मोदी यांनी अभिनंदन केले आहे. तेजस्विन शंकर याला उंच उडी या क्रीडा प्रकारामध्ये कांस्य पदक मिळाले असून ट्रॅक अँड फिल्ड या क्रीडाप्रकारातील ते भारताचे पहिलेच पदक आहे.
पंतप्रधानांनी आपल्या ट्विट संदेशात म्हटले आहे की, तेजस्विन शंकरने इतिहास रचला आहे. त्याने राष्ट्रकूल स्पर्धेत उंच उडीमध्ये पहिले पदक जिंकले आहे. कांस्यपदक जिंकल्याबद्दल त्याचे अभिनंदन. त्याच्या प्रयत्नांचा मला अभिमान आहे. त्याच्या भविष्यातील प्रयत्नांबद्दल मी त्याला शुभेच्छा देतो. तो असेच यश उत्तरोत्तर मिळवत राहो.
अर्थ मंत्रालय
अर्थमंत्री निर्मला सीतारामन यांनी वित्त आणि भांडवली बाजारातील प्रमुखांशी साधला संवाद
मुंबई, 21 फेब्रुवारी 2022
केंद्रीय अर्थ आणि कंपनी व्यवहार मंत्री निर्मला सीतारामन यांनी आज मुंबईत वित्त आणि भांडवली बाजारातील प्रमुखांशी या क्षेत्राला अधिक बळकट करण्यासाठीचेमार्ग शोधण्यासाठी संवाद साधला.
आपल्या प्रारंभिक भाषणात अर्थमंत्र्यांनी महामारीच्या काळातही वित्तीय बाजारांनी दाखवलेल्या लवचिकतेबद्दल समाधान व्यक्त केले.
सीतारामन यांनी बाजारातील प्रतिनिधींना सकारात्मक गुंतवणुकीसाठी संसाधने सर्वात प्रभावी पद्धतीने वळवण्यासाठी कार्यक्षमता आणि पारदर्शकतेसाठी प्रयत्न करण्याचे आवाहन केले.
गुंतवणूकदारांना आकर्षित करण्यासाठी वित्तीय बाजारपेठेतील विश्वासार्हता आणि विश्वास महत्त्वाचा असल्यावर अर्थमंत्र्यांनी भर दिला. सीतारामन यांनी संस्था-बांधणीत आणि वित्त बाजारपेठ अधिक मजबूत आणि गुंतवणूकदार-स्नेही बनवण्यात बाजारातील प्रतिनिधींची महत्त्वपूर्ण भूमिका अधोरेखित केली.
गुंतवणूकदारांची जागरूकता, केवायसी नियम, म्युच्युअल फंडचा प्रसार, कॉर्पोरेट रोखे, कमोडिटी डेरिव्हेटिव्ह्ज आणि बाजार व्यवस्थेची परिणामकारकता यासंबंधीच्या विविध कल्पना आणि सूचनांवरही सविस्तर चर्चा करण्यात आली.
सहभागितांमध्ये शेअर बाजार, क्लिअरिंग कॉर्पोरेशन, डिपॉझिटरीज, म्युच्युअल फंड उद्योग, स्टॉकब्रोकरेज फर्म, मर्चंट बँकर्स आणि पत मानांकन संस्थांचे प्रमुख होते.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
उपराष्ट्रपती कार्यालय
सार्वजनिक जीवनातील मुल्यांच्या ऱ्हासाबाबत उपराष्ट्रपतींनी चिंता व्यक्त केली
नवी दिल्ली, 26 डिसेंबर 2020
उपराष्ट्रपती एम. व्यंकय्या नायडू यांनी आज सार्वजनिक जीवनातील मूल्यांचा जो ऱ्हास होत आहे त्याबद्दल चिंता व्यक्त केली तसेच सार्वजनिक यंत्रणा स्वच्छ करण्यासाठी आणि स्वच्छ राजकारणाला प्रोत्साहन देण्यासाठी त्वरित व सामूहिक कारवाई केली नाही तर लोकांचा राजकीय व्यक्तींवर विश्वास राहणार नाही,अशी चेतावणी दिली.
हैदराबाद येथे आज इंडिया फाउंडेशनतर्फे आयोजित तिसऱ्या अटलबिहारी वाजपेयी स्मारक व्याख्यानमालेला संबोधित करताना नायडू यांनी सर्व राजकीय पक्षांच्या खासदारांसह सर्व सदस्यांचे प्रत्येक वेळी आणि प्रत्येक ठिकाणी नीतिनियमांना धरून आचरण असेल हे सुनिश्चित करण्याची जबाबदारी ही सर्व राजकीय पक्षांची असल्याचे जोर देऊन सांगितले. तसेच, चर्चेचा स्तर वाढविणे, बेलगाम वागणे टाळावे आणि 3 डी  चे पालन करावे - चर्चा, वादविवाद आणि निर्णय घेणे आणि आमदारांना चौथा डी –  अडथळा बनणे टाळण्याचे आवाहन केले.
“लोकशाहीवादी मतैक्य निर्माण करणे-वाजपेयींच्या पद्धतीने” या यावर्षीच्या व्याख्यानमालेच्या संकल्पने विषयी नायडू म्हणाले की, अटल जी यांच्यासाठी 'मतैक्य' हे केवळ एक उपयुक्त राजकीय साधन नव्हते, तर त्यांच्या बांधिलकीचा तो महत्त्वाचा घटक होता. माजी पंतप्रधान अटलबिहारी वाजपेयी यांना श्रद्धांजली अर्पण करताना उपराष्ट्रपतींनी त्यांना भारत आणि जगभरातील सर्वात सन्मानित आणि प्रशंसीत पंतप्रधान म्हणून संबोधले.
पंतप्रधान श्री नरेंद्र मोदी यांच्या 'सबका साथ-सबका विकास-सबका विश्वास' या मंत्राचा उल्लेख करताना उपराष्ट्रपतींनी यात सर्वसमावेशक व लोकशाही कारभाराची भावना आणि अटलजींचा वारसा पुढे चालू ठेवण्याची प्रतिबद्धता असल्याचे म्हटले.
या कार्यक्रमाला किशन रेड्डी, केंद्रीय गृहव्यवहार राज्यमंत्री, व्हाईस एडमिरल शेखर सिन्हा, सदस्य, विश्वस्त मंडळ, इंडिया फाउंडेशन, राम माधव, सदस्य, बोर्ड ऑफ गव्हर्नर्स, इंडिया फाउंडेशन आणि शौर्य डोभाल, सदस्य, बोर्ड ऑफ गव्हर्नर्स अशा उच्चपदस्थ व्यक्ती उपस्थित होत्या.
उपराष्ट्रपतींच्या भाषणासाठी कृपया येथे क्लिक कराG.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158